Seun (12) sterf in fratsongeluk op plaas | Maroela Media
ŉ 12-jarige seun is Vrydagmiddag op ŉ plaas naby Gordonsbaai in die Wes-Kaap doodgeskok.
Werner Vermaak, woordvoerder van ER24, het gesê paramedici is omstreeks 16:50 na die toneel ontbied. Met hul aankoms was familielede van die seun besig om noodbehandeling om hom toe te pas in ŉ poging om hom weer by te bring.
“Die seun het glo buite gespeel toe ŉ groot boom omgeval en bo-op kragdrade beland het. Die kragdrade het op die grond geval en die seun geskok,” het Vermaak gesê. “Paramedici het alles in hul vermoë gedoen om die seun weer by te bring, maar daar was niks meer wat hulle vir hom kon doen nie. Hy is op die toneel dood verklaar.”
Volgens Vermaak word daar vermoed dat ŉ sterk wind veroorsaak het dat die boom omgewaai het.
Konst. Noloyiso Rwexana, woordvoerder van die polisie, het aan Maroela Media bevestig dat die polisie ŉ geregtelike doodsondersoek geopen het. Rwexana wou nie die naam van die seun bekendmaak nie.
Baie hartseer! Sterkte aan sy familie.
So jammer.Baie sterkte vir die gesin,my hart gaan uit na hul al Ken ek hom nie.Sterk wees,Koester die mooi herinneringe.
Beau Schoeman · 3 jaar gelede
Hierdie pragtige jong seun het elke dag voluit geleef. Sy onskeibare familie is verpletter, maar word deur familie, vriende en die gemeenskap ondersteun. Dit was ‘n groot voorreg om hierdie seun te kon rugby afrig. Rus in vrede in Jesus se arms.
Liv · 3 jaar gelede
Ai, dis versrkik hartseer! Ons dink aan julle en ons bid vir julle! Baie sterkte. RIV seun.
Mag die Here die gesin dra in hierdie hartseer tyd. Ek dink aan julle.
Alida du [email protected] · 3 jaar gelede
Ek ken nie die familie nie, maar woon in Gordonsbaai en het van die tragedie gehoor….Ek bid vir julle vir aanvaarding…Koester die wonderlike herinneringe van jul geliefde seun en mag hy IN VREDE RUS!!!!